"The Theory of Everything" fitues i Oscarit
Aktori Eddie Redmayne, fituesi i çmimit "aktori më i mirë", flet për rolin e tij.
Aktori britanik Eddie Redmayne pritej të fitonte çmimin Oscar si aktori më i mirë në ceremoninë e ndarjes së çmimeve të Akademisë, dhe ashtu ndodhi. Portretizimi prej tij i kozmologut Stephen Hawking në filmin "The Theory of Everything" ishte vlerësuar edhe më parë në ceremoninë e çmimeve Guild. Filmi është një kronikë e jetës së fizikanit të famshëm që nga koha kur ai ishte një student i shkëlqyer i shkencave në Cambridge, në vitin 1963, deri në vitet e ndryshimeve fizike që ai pësoi, për shkak të sëmundjes ALS, sklerozës amiotrofike anësore. Kur mori çmimin e Akademisë, Redmayne tha, "Ky Oscar i përket të gjithë njerëzve të botës që luftojnë me sëmundjen ALS." Filmi është i bazuar tek kujtimet e gruas së parë të shkencëtarit. Marrëdhënia mes Stephen Hawking, i interpretuar nga Eddie Redmayne dhe Jane-it, nën intrepretimin e Felicity Jones, është në qendër të filmit biografik "The Theory of Everything". Në film rrëfehen vështirësitë e jashtëzakonshme me të cilat përballet çifti, ndërsa gjendja shëndetësore e Hawking-sit keqësohet. Megjithë gjendjen e tij, Jane ka vendosur të qëndrojë me të shoqin. Jane dhe Stephen martohen, por humbja graduale e aftësive të lëvizjes te Hawking ndikon tek gruaja e tij, e cila kujdeset për të dhe është njëkohësisht nëna e tre fëmijëve të tij. Hawking jeton gjysëm shekulli më gjatë se sa parashikonin mjekët dhe ai ja dedikoi jetën studimit të rëndësisë së vrimave të zeza dhe origjinës së universit. Transformimi i çuditshëm fizik i Eddie Redmayne-it në rolin e Stephen Hawking-sit e bën këtë film shumë të ndryshëm nga filmat biografikë tradicionalë. Redmayne thotë se kontrolli i dobësimit gradual të muskujve në lëvizjet e Hawking ishte vetëm një pjesë e interpretimit të rolit të tij. Aspekti tjetër, ai më i vështiri, ishte depërtimi tek shpirti i paepur i shkencëtarit dhe paraqitja e tij. Stephen Hawking shkoi vetë për ta parë ekipin realizues të filmit. thotë regjisori James Marsh. thotë aktori Eddie Redmayne. Eddie Redmayne thotë se ndjehet tepër i privilegjuar që ka interpretuar figurën e një karakteri të tillë-ikonë, por ai pranon se ka ndjerë përgjegjësi të madhe me këtë rol, që u amplikua më tej kur ishte i pranishëm vetë Hawkings në vendin e xhirimit. ...Dhe në fund të fundit, jo vetëm Hawking, por edhe Akademia e Arteve dhe Shkencave dha vlerësimin e merituar për interpretimin e Eddie Redmayne-it...